为杨起同题沈石田拟谢雪村山水
雪村巳逝知几年，妙画曾向吴中传。少时看画老能忆，此事还输沈石田。昨者西阊杨给事，乘兴放舟过相川。坐间偶及雪村画，为言杨谢世有连。石田呼童急展绢，冉冉水石兼云烟。两山秀色相对峙，长松落涧声随泉。秃翁观泉不归去，岂是涧厎寻诗篇。石田作画不卖钱，给事得之真有缘。墨痕断烂称古迹，莫上米家书画船。
主题：田园
情感：想家